Document ID: 32010R1127
Publication Date: 2010-12-03

Title and Content:
KOMISIJAS REGULA (ES) Nr. 1127/2010
(2010. gada 3. decembris),
ar ko paredz pārejas laiku Maldīvijas Republikas svītrošanai no saņēmējvalstu saraksta, kurām piemēro īpašo režīmu attiecībā uz vismazāk attīstītajām valstīm, kā noteikts Padomes Regulā (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2008. gada 22. jūlija Regulu (EK) Nr. 732/2008 par vispārējo tarifa preferenču sistēmas piemērošanu laikposmā no 2009. gada 1. janvāra līdz 2011. gada 31. decembrim un par grozījumiem Regulās (EK) Nr. 552/97, Nr. 1933/2006 un Komisijas Regulās (EK) Nr. 1100/2006 un Nr. 964/2007 (1) un jo īpaši tās 11. panta 8. punktu,
tā kā:
(1)
Maldīvijas Republikai (turpmāk “Maldīvija”) piemēro īpašo režīmu attiecībā uz vismazāk attīstītajām valstīm atbilstoši Savienības vispārējo tarifa preferenču sistēmai.
(2)
Regulas (EK) Nr. 732/2008 11. panta 8. punkts paredz, ka tad, ja Apvienoto Nāciju Organizācija izslēdz attiecīgo valsti no vismazāk attīstīto valstu saraksta, tai vairs nepiemēro īpašo režīmu attiecībā uz vismazāk attīstītajām valstīm. Turklāt minētais pants paredz ieviest pārejas laiku vismaz uz trim gadiem, lai mazinātu negatīvo ietekmi, ko varētu izraisīt to tarifa preferenču atcelšana, kas piešķirtas atbilstoši īpašajam režīmam attiecībā uz vismazāk attīstītajām valstīm.
(3)
Apvienoto Nāciju Organizācija no 2011. gada 1. janvāra ir izslēgusi Maldīviju no vismazāk attīstīto valstu saraksta (2).
(4)
Tāpēc jāatļauj Maldīvijai turpināt izmantot preferences, kas piešķirtas saskaņā ar īpašo režīmu attiecībā uz vismazāk attīstītajām valstīm, līdz 2013. gada 31. decembrim.
(5)
Šajā regulā paredzētie pasākumi ir saskaņā ar Vispārējo preferenču komitejas atzinumu,
IR PIEŅĒMUSI ŠO REGULU.
1. pants
Maldīvijas Republiku no 2014. gada 1. janvāra svītro no Padomes Regulas (EK) Nr. 732/2008 I pielikumā ietvertā saņēmējvalstu saraksta, kurām piemēro īpašo režīmu attiecībā uz vismazāk attīstītajām valstīm.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 3. decembrī

Classification:
Level 1 Categories: 100147
100161
100146
Level 2 Categories: 100191
100282
100186
100281
Level 3 Categories: 8367
2449
2848
c_b2c019c8
2450
427
All Categories: 1768
2299
2450
2590